|  |
| --- |
| *“LE PETIΟ μικρός πρίγκιπας*  του Αντουάν ντε Σαιντ Εξυπερύ |



|  |  |  |
| --- | --- | --- |
| [Ο ΜΙΚΡΟΣ ΠΡΙΓΚΙΠΑΣ – Αντουάν ντε Σαιντ-Εξυπερύ (ebook & audiobook)](https://www.ebooks4greeks.gr/o-mikros-prigkipas) <https://www.ebooks4greeks.gr/o-mikros-prigkipas> | | |
| **ΕΡΓΟ-ΤΙΤΛΟΣ:** *Ο μικρός πρίγκιπας*  Πρόκειται για νουβέλα με μορφή παραμυθιού.  Η νουβέλα «Ο μικρός πρίγκιπας» αποτελεί ίσως το πιο σημαντικό βιβλίο του συγγραφέα, πιλότου και δημοσιογράφου Αντουάν ντε Σαιντ Εξυπερύ. Η πλοκή και τα θέματα παρουσιάζονται με στοιχεία παραμυθιού τα οποία μπλέκονται με χαρακτηριστικά γεγονότα της ζωής του συγγραφέα. Πίσω από αυτόν το φανταστικό κόσμο που πλάθει ο συγγραφέας, κρύβεται ένας μεγάλος προβληματισμός για τον άνθρωπο, τις αξίες, τους στόχους, το ρόλο του στη ζωή και τα συναισθήματά του. Τα θέματα που παρουσιάζει ο συγγραφέας κρύβουν σύμβολα ενώ ταυτόχρονα αναλαμβάνουν να δώσουν στον αναγνώστη ένα μάθημα ζωής και ανθρωπιάς. Όλα αυτά δεν είναι άσχετα με το συγκλονισμό και την αγωνία του συγγραφέα για τις ισορροπίες που διατάραξε ο Β΄ Παγκόσμιος Πόλεμος κατά τη διάρκεια του οποίου γράφτηκε το συγκεκριμένο βιβλίο. | | |
| **AUTEUR(ΣΥΓΓΡΑΦΕΑΣ):** ANTOINE DE SAINT-EXUPÉRY  Ο Σαιντ Εξυπερύ εξαφανίστηκε με το αεροπλάνο του στα ανοικτά της Κορσικής στις 31 Ιουλίου 1944, παραμονή της απελευθέρωσης της Γαλλίας. Βρισκόταν στην ένατη και τελευταία του πολεμική αποστολή. Τα αίτια της πτώσης του αεροπλάνου ήταν άγνωστα  μέχρι το 2003 όταν βρέθηκαν τα συντρίμμια του αεροπλάνου του στο βυθό της θάλασσας.  Είχε καταρριφθεί από Γερμανικά πυρά. | | |
| **HMEΡΟΜΗΝΙΑ ΕΚΔΟΣΗΣ**:  1943  Με την κατάληψη της Γαλλίας από τους Γερμανούς, ο Σαιντ Εξυπερύ καταφεύγει στην Αμερική όπου γράφει το βιβλίο «Ο Μικρός Πρίγκιπας». Η πρώτη έκδοση έγινε στη γαλλική γλώσσα «Le Petit Prince» και κυκλοφόρησε στη Νέα Υόρκη το 1943. Η έκδοση περιλαμβάνει και τα σχέδια τα οποία έχει δημιουργήσει ο ίδιος ο συγγραφέας.   Σήμερα αποτελεί το τρίτο βιβλίο σε εκδόσεις αφού έχει ξεπεράσει τα 50 εκατομμύρια αντίτυπα. | | |
| **TOΠΟΣ**:  Η Γη και άλλοι  Πλανήτες.   Ο χώρος στον πλανήτη Γη αφορά ένα σημείο στην έρημο και μπορεί να ταυτιστεί με την έρημο όπου κατέπεσε το αεροπλάνο του Σαιντ Εξυπερύ. Η έρημος αυτή είναι το σημείο συνάντησης του αφηγητή με το Μικρό Πρίγκιπα και πρόκειται για το βασικό σκηνικό της αφήγησης του συγγραφέα. Οι άλλοι χώροι αποτελούν φανταστικό δημιούργημα του συγγραφέα και αφορούν τους «ιδιωτικούς» πλανήτες του Μικρού Πρίγκιπα και όλους τους άλλους τους οποίους επισκέφθηκε.  Ο δικός του πλανήτης είναι ο αστεροειδής Β-612. Το μέγεθός του δεν είναι μεγαλύτερο από ένα σπίτι. Στον πλανήτη αυτό όλα είναι μικρά σε μέγεθος, όπως δηλώνει και ο Μικρός Πρίγκιπας. Πάνω στον πλανήτη του φυτρώνουν κάθε μέρα διάφορα λουλούδια που το βράδυ σβήνουν. Ένας όμως σπόρος φέρνει στον πλανήτη ένα τριαντάφυλλο που ζητά από το Μικρό Πρίγκιπα να το φροντίσει. Ο πλανήτης αυτός φιλοξενεί επίσης και τρία μικρά ηφαίστεια! Πάνω στα δύο από αυτά, ο Μικρός Πρίγκιπας ζεσταίνει το πρωινό του ενώ το τρίτο είναι ανενεργό! Ο ίδιος φροντίζει και τα τρία ηφαίστεια καθαρίζοντας τα, για να αποφεύγονται οι εκρήξεις.  Ο Μικρός Πρίγκιπας εγκαταλείπει το δικό του πλανήτη με τη βοήθεια ενός κοπαδιού από πουλιά. Οι χώροι τους οποίους επισκέφθηκε ο Μικρός Πρίγκιπας, όπως επίσης και ο δικός του πλανήτης είναι, όπως ο ίδιος εξηγεί, αστεροειδείς («σαν άστρα»). Στην πραγματικότητα πρόκειται για πολύ μικρούς πλανήτες που από τηλεσκόπια του 19ου αιώνα φαίνονταν ως σημεία φωτός. Στον επιστημονικό χώρο, η καταγραφή τους έγινε με ένα αριθμό και αυτό το στοιχείο χρησιμοποιεί ο Σαιντ Εξυπερύ όταν τους παρουσιάζει. Το όνομα που δίνει στους αστεροειδείς που επισκέπτεται ο Μικρός Πρίγκιπας είναι αριθμοί που αφορούν τους αριθμούς των πτήσεων που αναλάμβανε ως πιλότος. Έτσι, οι αριθμοί των πτήσεων σε διάφορα μέρη του κόσμου μετατράπηκαν σε ονομασίες των πλανητών-σταθμών που επισκέφθηκε ο μικρός πρωταγωνιστής κατά την περιπλάνησή του. Η επιλογή αυτή του συγγραφέα είναι προφανής. Θέλει με αυτό τον τρόπο να δείξει πως κάθε ταξίδι του Μικρού Πρίγκιπα αντιστοιχεί και στις πτήσεις του συγγραφέα: ίδια αγωνία να μάθει και να ζήσει νέες εμπειρίες, να γνωρίσει ανθρώπους και να προβληματιστεί. | | |
| **Η ΑΡΧΗ ΤΗΣ ΙΣΤΟΡΙΑΣ**  "Έτσι έζησα μόνος, χωρίς κανέναν που να μπορώ να του μιλάω αληθινά, μέχρι που έπαθα μια βλάβη στη Σαχάρα πριν από έξι χρόνια. Κάτι είχε σπάσει μέσα στον κινητήρα μου. Κι όπως δεν είχα μαζί μου ούτε μηχανικό ούτε επιβάτες, ετοιμαζόμουν να δοκιμάσω μόνος μου μια δύσκολη επισκευή. Ήταν για μένα ζήτημα ζωής και θανάτου. Είχα νερό το πολύ για οχτώ μέρες. ...Ήμουν πιο απομονωμένος κι από ναυαγό σε σχεδία στη μέση του ωκεανού. Φαντάζεστε λοιπόν την έκπληξή μου τα ξημερώματα, όταν με ξύπνησε μια περίεργη φωνούλα..." | | |
| **ΚΕΝΤΡΙΚΟΣ ΗΡΩΑΣ**:   Ο ΜΙΚΡΟΣ ΠΡΙΓΚΙΠΑΣ | | |
| **ΔΕΥΤΕΡΕΥΟΝΤΑ ΠΡΟΣΩΠΑ :**  Το τριαντάφυλλο στον πλανήτη του Μικρού Πρίγκιπα  το τριαντάφυλλο θα πρέπει να παραλληλιστεί με την αγάπη αφού με αυτό το συναίσθημα συνδέεται πάντοτε το συγκεκριμένο λουλούδι. Στην περιγραφή του, ο συγγραφέας αποδίδει σ’ αυτό ανθρώπινα χαρακτηριστικά, τόσο θετικά όσο και αρνητικά με στόχο να αποδείξει ότι το να αγαπάς είναι διαδικασία αλληλεξάρτησης που πρέπει να χαρακτηρίζεται από εκτίμηση, ειλικρίνεια και υπευθυνότητα.   «Το λουλούδι όμως, προστατευμένο μέσα στην πράσινη κάμαρά του, δεν είχε τελειωμό με τα στολίσματά του. Διάλεγε τα χρώματά του προσεκτικά. Ντυνόταν αργά, σιάζοντας ένα ένα τα πέταλά του. Δεν ήθελε να βγει γεμάτο τσαλακώματα σαν τις παπαρούνες.  Ήθελε να παρουσιαστεί μέσα σ’ ολόκληρη τη λάμψη της ομορφιάς του. Ναι, λοιπόν. Ήταν πολύ φιλάρεσκο». (σελ.33)   «Θαρρώ πως είναι ώρα για το πρόγευμα, πρόσθεσε εκείνο σε λίγο. Έχετε την καλοσύνη να με φροντίσετε; [...] Έτσι, νωρίς απ’ την αρχή, το λουλούδι τον είχε βασανίσει με την κάπως μυγιάγγιχτη ματαιοδοξία του». (σελ.33)   «Στεναχωρημένο που πιάστηκε να ετοιμάζει ένα τόσο απλοϊκό ψέμα, έκανε πως βήχει δυο τρεις φορές, για να ρίξει πάνω στο μικρό πρίγκιπα το φταίξιμο [...] Αυτό τότε δυνάμωσε κι άλλο το βήχα του, για να τον αναγκάσει, οπωσδήποτε, να νιώσει τύψεις». (σελ.35) Η παρουσία του στο έργο είναι πολύ σημαντική αν και παρουσιάζεται μόνο σε μερικές σελίδες. Ο εγωιστικός του χαρακτήρας με τις παραξενιές και τις απαιτήσεις οδηγούν το Μικρό Πρίγκιπα στην απόφαση να εγκαταλείψει τον πλανήτη του και να περιπλανηθεί στο σύμπαν. Ταυτόχρονα, η νοσταλγία του μικρού πρίγκιπα για το δικό του, «μοναδικό» τριαντάφυλλο, είναι η αιτία της επιθυμίας του για επιστροφή. Η επιλογή του λουλουδιού να είναι τριαντάφυλλο ίσως να συνδέεται και με το συμβολισμό του ως το λουλούδι της αγάπης. Αυτό το λουλούδι έχει ανθρώπινα χαρακτηριστικά: μειονεκτήματα και πλεονεκτήματα. Με σημείο αναφοράς το λουλούδι, ο μικρός πρίγκιπας αντιλαμβάνεται ότι «την ουσία δεν την βλέπουν τα μάτια» και ότι η αγάπη στηρίζεται στην υπευθυνότητα για τον άλλο.  Τα μπαομπάμπ  Αποτελούν το μεγαλύτερο κίνδυνο για τον πλανήτη του μικρού πρίγκιπα. Είναι τελικά επικίνδυνα για τους ανθρώπους που είναι αδιάφοροι και τεμπέληδες. περιπλανήσεις του ο Ο βασιλιάς  Ζει σε ένα μικρό πλανήτη και πιστεύει ότι είναι ο απόλυτος μονάρχης του σύμπαντος. Στην πραγματικότητα όμως δεν ασκεί εξουσία πουθενά αφού δεν έχει ούτε δύναμη, ούτε υπηκόους. Απαιτεί υπακοή στις διαταγές του αλλά μέσα από τη συμπεριφορά δείχνει ότι στην πραγματικότητα νιώθει πραγματικά μόνος.  Ο ματαιόδοξος  Ζει μόνος σε έναν πλανήτη και περιμένει θαυμαστές για να τον χειροκρο τήσουν. Ο μόνος όμως που πέρασε από εκεί ήταν ο μικρός πρίγκιπας. Θεω ρεί ότι είναι ο πιο όμορφος, ο πιο κομψός, ο πιο πλούσιος κι ο πιο έξυπνος άνθρωπος του πλανήτη του χωρίς να συνειδητοποιεί ότι είναι ο μοναδικός κάτοικός του.  Ο μπεκρής   Η επίσκεψη στον πλανήτη του μπεκρή γέμισε το Μικρό Πρίγκιπα με μελαγχολία. Κάθεται βουβός και πίνει, για να ξεχάσει ότι ντρέπεται που πίνει!  Ο επιχειρηματίας  Είναι υπερβολικά απασχολημένος και δεν έχει χρόνο να ασχοληθεί με οτιδήποτε άλλο. Πιστεύει ότι όλα τα άστρα είναι δικά του και γι’ αυτό τα μετρά συνεχώς. Σημαντικό όμως είναι ότι δεν ξέρει πώς αυτά που λάμπουν στον ουρανό ονομάζονται άστρα και ούτε έχει να προσφέρει κάτι σ’ αυτά. Είναι δικά του διότι αυτός πρώτος το σκέφτηκε!  Ο φαναρανάφτης  Βρίσκεται μόνος σε ένα πλανήτη όπου δεν υπάρχουν ούτε σπίτια και ούτε κάτοικοι με μοναδικό καθήκον να ανάβει και να σβήνει ένα φανάρι. Ακολουθεί πιστά τις οδηγίες που του δόθηκαν και ο μικρός πρίγκιπας τον συμπαθεί διότι είναι ο μόνος που δεν ασχολείται με τον εαυτό του.   Ο γεωγράφος  Είναι ο τελευταίος σταθμός του μικρού πρίγκιπα κατά το ταξίδι του στο σύμπαν. Ο γεωγράφος εξηγεί το επάγγελμά του αλλά ο ίδιος δεν γνωρίζει τη γεωγραφία του πλανήτη του. Προτείνει στον μικρό πρίγκιπα να επισκεφθεί τον πλανήτη Γη.   Η αλεπού   Η αλεπού παρουσιάζεται ξαφνικά όταν ο Μικρός Πρίγκιπας βρίσκεται στον τριανταφυλλόκηπο. Είναι από την αρχή πολύ φιλική με το Μικρό Πρίγκιπα. Του ζητά πολύ ευγενικά να την «ημερώσει» και η ίδια αναλαμβάνει τόσο το ρόλο του «εκπαιδευόμενου» όσο και το ρόλο του «εκπαιδευτή». Όταν αποχαιρετά το Μικρό Πρίγκιπα αποφασίζει να του χαρίσει το «μυστικό» για τη φιλία και τους δεσμούς ανάμεσα στους ανθρώπους.   Πώς μια αλεπού μπορεί να βρίσκεται στην έρημο;   Πρόκειται για την αλεπού της ερήμου που στο μέγεθος είναι πιο μικρή από τις γάτες. Αυτό το είδος αλεπούς είναι γνωστό ως fennec.  Κατά τη διάρκεια της ημέρας, όταν επικρατούν υψηλές θερμοκρασίες, κρύβεται κάτω από τη γη μέσα σε σήραγγες που δημιουργεί  Το φίδι  Η πρώτη συνάντηση του Μικρού Πρίγκιπα στη γη γίνεται με ένα φίδι. Παρουσιάζεται με αυτοπεποίθηση και πιστεύει ότι έχει «περισσότερη δύναμη κι από το δάκτυλο ενός βασιλιά». Πιστεύει ότι μπορεί να λύσει όλα τα αινίγματα. Το άγγιγμά του εί ναι θανατηφόρο και όπως πάντοτε το φίδι συνδέεται με το θάνατο. Αναφέρει στο Μικρό Πρίγκιπα ότι μπορεί να τον βοηθήσει όταν νιώσει νοσταλγία για τον πλανήτη του... Το φίδι εμφανίζεται επίσης στο τέλος του βιβλίου όταν ο πρωταγωνιστής του ζητά βοήθεια για να επιστρέψει...   Ο σιδηροδρομικός κλειδούχος   Ρυθμίζει την πορεία των τρένων. Θεωρεί ότι οι επιβάτες είναι πολύ βιαστικοί και κανένας άνθρωπος δεν είναι ευχαριστημένος για τον τόπο στον οποίο βρίσκε ται.  Κήπος με τα τριαντάφυλλα  Ο έμπορος   Πουλά ειδικά χάπια για να μην αισθάνεται την ανάγκη της δίψας. Με τον τρόπο αυτό, σύμφωνα με τον έμπορο εξοικονομείς χρόνο. Ο μικρός πρίγκιπας δεν φαίνεται να συμφω- νεί μαζί του...   Τούρκος αστρονόμος:  Ο συγγραφέας αναφέρει έναν Τούρκο αστρονόμο στο τέταρτο κεφάλαιο, ο οποίος πιθανόν να είναι αυτός που ανακάλυψε τον πλανήτη του Μικρού Πρίγκιπα μέσα από το τηλεσκόπιο του, το 1909. Επειδή όμως φορούσε βράκα και φέσι, κανείς δεν τον πίστεψε. Τα πράγματα άλλαξαν το 1920 όταν ξαναέκανε την ίδια ανακοίνωση. Αυτή τη φορά φορούσε κομψά ρούχα και έτσι όλοι το πίστεψαν. | | |
| **ΠΕΡΙΛΗΨΗ:**  Ο μικρός πρίγκιπας είναι ένα αγόρι με χρυσαφένια μαλλιά και  κρυσταλλικό χαμόγελο, που δεν απαντά στις ερωτήσεις που του θέτουν.  Κατοικεί σ΄ ένα πλανήτη λίγο μεγαλύτερο από τον ίδιο, τον αστεροειδή Β12 του οποίου το έδαφος είναι γεμάτο από σπόρους μπαομπάμπ. ΄Εχει ένα τριαντάφυλλο, που γεννήθηκε ένα πρωινό ταυτόχρονα με τον ήλιο, περήφανο και ιδιότροπο που τον πλημμυρίζει με προσβολές .  Εκμεταλλεύεται τότε μία αποδημία άγριων πουλιών για να δραπετεύσει και να επισκεφτεί γειτονικούς πλανήτες. Από γνωριμία σε γνωριμία, φτάνει στη Γη και ανακαλύπτει τη φιλιά με την αλεπού. Μαθαίνει μαζί της ότι το σημαντικό είναι αόρατο στα μάτια και συνειδητοποιεί πόσο πολύ του λείπει το τριαντάφυλλό του.  Είναι καιρός για εκείνον  να γυρίσει κοντά του και να το φροντίσει. Στο δρόμο προς το γυρισμό, σε πλήρη έρημο, χίλια μίλια  μακριά από κάθε κατοικημένο έδαφος, συναντά έναν πιλότο. Αυτός ο πιλότος θα αφηγηθεί την ιστορία του. | | |
| * *μικρός πρίγκιπας,* Αντουάν ντε Σαιντ-Εξυπερύ   <https://www.ebooks4greeks.gr/o-mikros-prigkipas>   * *Ο Μικρός Πρίγκιπας*- Αντουάν ντε Σαιντ- Εξυπερύ/Feel Book by Katerina Grigoriou   <https://www.youtube.com/watch?v=EnhxgONTPBg> Ο ΜΙΚΡΟΣ ΠΡΙΓΚΙΠΑΣ (THE LITTLE PRINCE)- Official trailer-ΜΕΤΑΓΛΩΤΤΙΣΜΕΝΟ (2.33) <https://www.youtube.com/watch?v=ClZzdDVuJ50> | | |
| **ΑΡΙΘΜΟΣ ΚΕΦΑΛΑΙΩΝ:**27 | | |
| **ΣΥΝΤΟΜΗ ΠΕΡΙΛΗΨΗ ΚΑΘΕ ΚΕΦΑΛΑΙΟΥ:** | | |
| **ΧΑΡΑΚΤΗΡΙΣΤΙΚΑ ΤΟΥ ΠΡΩΤΑΓΩΝΙΣΤΗ:**  Εξωτερικά χαρακτηριστικά  **Ξανθά μαλλιά**   Οι φίλοι του Σαιντ Εξυπερύ τον χαρακτήριζαν ως «Βασιλιά-Ήλιο» εξαιτίας των ολόξανθων μαλλιών του. Αυτό το στοιχείο έχει και ο πρωταγωνιστής του έργου στην εξωτερική του εμφάνιση με τη διαφορά ότι δεν ονομάζεται βασιλιάς, αλλά Πρίγκιπας. Η εξωτερική εμφάνισή του ήταν **με μεγάλη κάπα**, όπως φαίνεται στα σχέδια  του συγγραφέα, έχει σχέση με τη στολή των αξιωματικών που συναντούσε στη Ντακάρ, πόλη της Σενεγάλης στην Αφρική όπου ταξίδευε με το αεροπλάνο του. Οι αξιωματικοί αυτοί φορούσαν μπότες και μακριά μπλε κάπα με χρυσά κουμπιά. Έτσι εμφανίζει και το Μικρό Πρίγκιπα όταν δημιουργεί το πορτρέτο του στις ακουαρέλες του βιβλίου.  Μικρός Πρίγκιπας   Είναι ο πρωταγωνιστής της νουβέλας και δίνει το όνομά του στο βιβλίο. Ο συγγραφέας τον παρουσιάζει σταδιακά και δίνει ελάχιστα στοιχεία γι’ αυτή τη μορφή. Αυτές οι λίγες πληροφορίες που παρουσιάζονται είναι πολύ χαρακτηριστικές για να μπορέσει ο αναγνώστης να τον φανταστεί και να τον αφήσει να «μιλήσει» στην ψυχή του. Έχει «μικρή αλλόκοτη μορφή» και είναι «ένας τόσο δα, εντελώς παράξενος ανθρωπάκος». Τον χαρακτηρίζει ως «**οπτασία**», στοιχείο το οποίο συμφωνεί με το μυστήριο που καλύπτει την προέλευση και την παρουσία του. Εκτός από αυτό το στοιχείο, ο Μικρός Πρίγκιπας έχει τα χαρακτηριστικά ενός παιδιού, είναι δηλαδή γεμάτος **περιέργεια και δίψα για μάθηση.** Εγκαταλείπει το «σπίτι - πλανήτη» του, τον αστεροειδή Β-612, για να ταξιδέψει στο διάστημα όπου συναντά διάφορους τύπους ανθρώπων. Στις επισκέψεις του αυτές σε άλλους πλανήτες συναντά μόνο ενήλικες με πολλές αδυναμίες και ιδιοτροπίες. Ενδιαφέρεται να μάθει από αυτούς και μέσα από τις ερωτήσεις του φαίνεται η **κριτική του** **διάθεση**. Στην πλειοψηφία κατακρίνει τα χαρακτηριστικά που παρουσιάζουν όλοι αυτοί τόσο στη συμπεριφορά όσο και στον τρόπο σκέψης τους. Μετά από διάφορες περιπλανήσεις καταλήγει τελικά στον πλανήτη Γη. Εκεί, ο μυστηριώδης ταξιδιώτης συναντά τον αφηγητή στην έρημο της Σαχάρας. Ο Μικρός Πρίγκιπας διψά για απαντήσεις και η αναζήτησή τους τον ωθούν στην περιπλάνησή του στους διάφορους πλανήτες. Σε Ο μικρός πρίγκιπας σε κάθε του συνάντηση με ενήλικες, όπως τον αφηγητή και τους περίεργους τύπους στους πλανήτες, τους υποβάλει συνεχώς ερωτήσεις. Το ίδιο κάνει όταν συναντά στη γη, το φίδι και την αλεπού. Περιεχόμενο των αποριών του αποτελεί η ζωή, η ύπαρξη και οι ενασχολήσεις των ενηλίκων στη γη. Οι πνευματικές του ανησυχίες θα βρουν απαντήσεις κατά τη διάρκεια των περιπλανήσεών του. **Είναι ένας «μαθητής» που διψά για μάθηση και** **η αλεπού του διδάσκει το πιο σημαντικό πράγμα στη ζωή, την αγάπη**. Αργότερα, ως «δάσκαλος» ο ίδιος θα μεταδώσει αυτές τις γνώσεις στον αφηγητή. Αυτό που κάνει το Μικρό Πρίγκιπα να ξεχωρίζει είναι **η ικανότητά του να αγαπά στον υπέρτατο βαθμό. Η** συνειδητοποίηση αυτής της αγάπης που κρύβει για το τριαντάφυλλό του, δίνει νόημα στη ζωή του. Ο Μικρός Πρίγκιπας έχει υπερφυσικά χαρακτηριστικά και ως σύμβολο αντιπροσωπεύει μέσα από την **παιδικότητά του, την αθωότητα και την αγάπη. Πέρα** όμως από την **παιδική του αφέλεια** παρουσιάζεται  **πολύ ώριμος** ασκώντας κριτική σε όσους συναντά είτε στους αστεροειδείς είτε στη Γη.  **Είναι ένα χρυσαφένιο παιδί, είναι όμορφος, ευαίσθητος , αμείλικτος και διάφανος, περίεργος και απρόβλεπτος.**  **Είναι ένα παραμυθένιο πλάσμα που είναι ερωτευμένο με ένα τριαντάφυλλο, που παρηγορεί τη μοναξιάς του με ηλιοβασιλέματα.**  Μέσα από τις  αναμνήσεις του ταξιδιού του ,ξετυλίγει όλη την επιιπολαιότητα, την υπεροψία,τη μιζέρια, τη δίψα για εξουσία και  λεφτά τη μοναξιά των ανθρώπων.  Ο μικρός πρίγκιπας επιστρέφει στον πλανήτη του ανάλαφρα και αθόρυβα. Πριν φύγει κάνει ένα δώρο στο φίλο του. Του χαρίζει το γέλιο των αστεριών, τη γνώση πως τ’ αστέρια γι’αυτούς που ξέρουν να τα κοιτάζουν είναι μηνύματα αγάπης, αισιοδοξίας κι ομορφιάς.   Αφηγητής (Συγγραφέας) Αφηγητής είναι ο ίδι ος ο συγγραφέας, ο Σαιντ Εξυπερύ | | |
| **ΘΕΜΑΤΑ ΠΟΥ ΘΙΓΟΝΤΑΙ ΣΤΟ ΕΡΓΟ:**  -ύμνος **στη ζωή, στην αγάπη και στη φιλία**  η σημασία που έχει να αντιλαμβάνεται κανείς τα πράγματα γύρω του με την **καρδιά και την ψυχή**  **«Μόνο με την καρδιά βλέπεις καλά. Την ουσία δεν την βλέπουν τα μάτια...»**  -Μια φιλία κτίζεται μέσα από την καλή διάθεση, την αγάπη, την αφοσίωση, την ειλικρίνεια, την εμπιστοσύνη, την κατανόηση και την υπευθυνότητα απέναντι στον άλλο.  **Οι φίλοι είναι μοναδικοί** στον κόσμο όπως μοναδικό είναι και οτιδήποτε με το οποίο δημιουργούμε δεσμούς  Το τριαντάφυλλο του Μικρού Πρίγκιπα διαφέρει από όλα τα άλλα αν και είναι όμοιο με χιλιάδες άλλα. Αυτό που το κάνει ξεχωριστό είναι ο δεσμός που έχει δημιουργήσει με το Μικρό Πρίγκιπα.  -«...Οι άνθρωποι δεν έχουν πια καιρό να γνωρίσουν τίποτα. Τ’ αγοράζουν όλα έτοιμα στα εμπορικά. Καθώς όμως δεν υπάρχουν εμπορικά που πουλάνε φίλους, οι άνθρωποι δεν έχουν πια φίλους». Τα λόγια αυτά είναι συγκλονιστικά και εκφράζουν σε μεγάλο βαθμό τις ανθρώπινες σχέσεις στη σύγχρονη κοινωνία. Η ζωή χωρίς φίλους είναι «μονότονη» όπως λέει η αλεπού και γι’ αυτό η ζωή του Μικρού Πρίγκιπα ήταν γεμάτη μελαγχολία πριν εμφανιστεί το λουλούδι στον πλανήτη του.  -**Η σκέψη κρατά πάντοτε  ζωντανή την ανάμνηση.**  -Ο λόγος του βασιλιά παρά τα αρνητικά στοιχεία περιέχουν δύο σημαντικά μηνύματα:  **Α) «Απ’ τον καθένα πρέπει ν’ απαιτούμε αυτό που μπορεί να** **δώσει** ... Η εξουσία έχει για στήριγμά της  πρώτ’ απ’ όλα τη λογική. Αν δώσεις διαταγή στο λαό σου να πάει να πέσει στη θάλασσα, ο λαός θα κάνει επανάσταση...»  δεν πρέπει να ακολουθούμε τις παράλογες απαιτήσεις όλων όσων ασκούν εξουσία.   Β) «**Είναι πολύ πιο δύσκολο να κρίνεις μόνος σου τον εαυτό σου παρά να κρίνεις τους άλλους. Αν καταφέρνεις να τον κρίνεις σωστά, θα πει πως είσαι πραγματικά σοφός.»**  -Η αντίσταση στη ματαιοδοξία και πλεονεξία που κυριαρχούν στη ζωή των ανθρώπων.  -ο άνθρωπος επιβάλλεται να αναζητά απαντήσεις μέσα από **διερεύνηση και εξερεύνηση** του κόσμου γύρω του για να τον κατανοήσει και να τον κατακτήσει. Αυτό κάνει ο Μικρός Πρίγκιπας με τις επισκέψεις του στους διάφορους πλανήτες  **- η αναζήτηση του εαυτού μας, η** ενδοσκόπηση που πρέπει όλοι μας να κάνουμε. Αυτή η **πνευματική αναζήτησ**η θα μας οδηγήσει στο να επαναπροσδιορίσουμε το ρόλο μας στον κόσμο και τη σχέση μας με τους άλλους.  - | | |
| **ΤΟ ΤΕΛΟΣ ΤΗΣ ΙΣΤΟΡΙΑΣ:** | | |
| **ΤΙ ΣΑΣ ΑΡΕΣΕ ΠΕΡΙΣΣΟΤΕΡΟ:** | | |
| **ΤΟ ΣΥΓΓΡΑΦΙΚΟ ΥΦΟΣ:** | | |
| **ΠΩΣ ΦΑΝΤΑΖΕΣΤΕ ΤΟΝ ΜΙΚΡΟ ΠΡΙΓΚΙΠΑ – ΕΣΩΤΕΡΙΚΑ ΚΑΙ ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ :** | | |
|  |  |  |